recursal/SuperWikiNEXT-32B huggingface dataset:
***Whispers*** er en amerikansk drama-stumfilm fra 1920, regissert av William P.S. Earle og med Elaine Hammerstein i hovedrollen.

Handling
--------

I den sosiale kretsen rundt Daphne Morton går det mye sladder, på grunn av hennes konstante tilknytning til den gifte mannen Dyke Summers. En kveld mens Daphne deltar på operaen sammen med Summers, oppdager hans kone de. Det oppstår en konfrontasjon, og beretninger om denne kvelden begynner snart å gå i omgangskretsen deres. Etter en krangel med en tante, bestemmer den ydmykede Daphne seg for å oppsøke faren sin, som hun ikke hadde møtt siden hun var barn.

Der møter hun snart Pat Darrick, en ung reporter som har fått i oppdrag å skrive om Summers-skandalen. Uvitende om at Daphne var involvert i denne saken, blir Darrick etter hvert forelsket i henne. Men Summers følger også etter Daphne. Når Darrick får øye på henne sammen med Summer som han tror er hans kjæreste, blir Derrick såret og desillusjonert. Men når han endelig oppdager sannheten, velger Darrick å forlate jobben sin, for kjærligheten sin til Daphne.

Skuespillere
------------

* Elaine Hammerstein som Daphne Morton
* Matt Moore som Pat Darrick
* Phil Tead som Wesley Maced
* Charles K. Gerrard som J. Dyke Summers
* Ida Darling som Carolina
* Bernard Randall som Shepley
* Warren Cook som Saxon
* Maude Hill som Marion Summers
* Templar Saxe som Parker

Referanser
----------

1. ↑  «AFI|Catalog». *catalog.afi.com*. Besøkt 23. juni 2023.

Eksterne lenker
---------------

* (en) Whispers (1920 film) – kategori av bilder, video eller lyd på Commons Rediger på Wikidata

* (en) *Whispers* på Internet Movie Database Rediger på Wikidata

* (en) *Whispers* på American Film Institute Rediger på Wikidata
Whisky a Go Go, 2006
**Whisky a Go Go** er en nattklubb i West Hollywood i California. Den ligger i Sunset Boulevard, langs Sunset Strip.

Whisky a Go Go kalles ofte USAs første diskotek, og åpnet i 1964. På tross av at stedet betegnet seg selv som diskotek er det som konsertlokale Whisky a Go Go er kjent. Allerede på åpningskvelden spilte Johnny Rivers, og stedet har siden vært kanskje den viktigste musikkscenen i Los Angeles for band på vei oppover. The Doors var husband her en periode, og blant andre mer eller mindre faste band kan nevnes The Byrds, Alice Cooper, Buffalo Springfield og Love.

I 1982 stengte Whisky a Go Go, men stedet ble åpnet igjen i 1986. På starten av nittitallet var stedet kjent for Seattle-bølgen av grunge, med konserter av band som Soundgarden, Nirvana, Mudhoney, The Melvins og 7 Year Bitch.

6. mars 2010 spilte Bulk fra Arendal der, etter å ha ferdigspilt debutalbumet sitt hos Sylvia Massy i Weed. 11. november 2011 holdt Black Sabbath pressekonferanse i klubben, hvor de annonserte at de holdt på med sitt niende studioalbum, og at bandets originalbesetning var igjenforent.

Eksterne lenker
---------------

* (en) Offisielt nettsted Rediger på Wikidata

* (en) Whisky a Go Go – kategori av bilder, video eller lyd på Commons Rediger på Wikidata
* Om stedets historie

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |
**Rafał Szumiec** (født 23. januar 1983) er en polsk handikappidrettsutøver som konkurrerer i alpint. Han representerer klubben IKS Druga Strona Sportu i Kraków.

Han lider av paraplegi, dvs. lammelse av begge ben; han ble skadet i en sykkelulykke i 2002.

Idrettskarriere
---------------

Han representerte Polen i de paralympiske vinterlekene 2010 i Vancouver, der han deltok i slalåm og storslalåm for sittende. Han kom på 27.-plass i slalom, og ble diskvalifisert i storslalåm.

I 2012 ble han polsk mester i parasykling.

Han ble polsk mester i både slalåm, storslalåm og superkombinasjon i 2013, og i superkombinasjon i 2014.

Han deltok igjen ved Paralympiske vinterleker 2014, der han kom på 20.-plass i storslalåm. Han fullførte ikke i slalåm.

Referanser
----------

1. ↑  (pl) Dziennipolski24.pl - *Daje przykład innym*, besøkt 2. april 2014.
2. ↑  (pl) Start.bielsko.pl - *Mistrzostwa Polski EDF CUP 2014 – wyniki! (aktualizacja)* Arkivert 2. februar 2017 hos Wayback Machine. besøkt 2. april 2014.

Eksterne lenker
---------------

* (en) Profil hos IPC Arkivert 4. mars 2016 hos Wayback Machine.
* (en) Profil på Vancouver 2010 (arkivert med Wayback Machine)
* (en) Profil på Paralympics 2014 Arkivert 19. mars 2014 hos Wayback Machine.

  


|  |  |
| --- | --- |
| Oppslagsverk/autoritetsdata | VIAF
 |
Dronning Mauds våpenskjold som britisk prinsesse har øverst en turnerkrage med fem fliker og på disse er det vekselvis hjerter og kors. Skjoldet har Englands tre løver, Skottlands ene løve og Irlands harpe. Hjerteskjoldet er for Sachsen og fra før kongehuset skiftet navn til Windsor.
**Turnerkrage** er en grafisk figur som brukes i våpenskjold. Denne figuren er ikke vanlig i skandinavisk heraldikk, men er brukt i engelsk- og fransktalende områder som en bifigur eller brisyre med spesiell betydning.

Turnerkragen er formet som en smal, svevende bjelke med tre eller fem små, rektangulære eller trapesformede fliker som henger ned. Turnerkragen er vanligvis plassert øverst i skjoldet og dekker dermed litt av hovedfiguren(e) i skjoldet. Turnerkrager kan også være hengt om halsen på dyr eller andre skapninger som skjoldholdere.

I England er det turnerkrager plassert i monarkens skjold, med forskjellige tinkturer (farger) og småfigurer på flikene for monarkens barn, bl.a. for prinsen av Wales og for dronning Maud som britisk prinsesse. Noe tilsvarende har det vært i andre kongefamilier, bl.a. i Frankrike, Portugal og Spania, men ikke i de skandinaviske kongefamiliene.

I Norge har to turnerkrager vært brukt som eneste skjoldmotiv i slektsvåpenet til von der Lippe, som et lån fra en av de tyske friherreslektene med samme navn. Turnerkrager inngår også som skjoldfigurer i noen få danske og svenske slektsvåpen.

Litteratur
----------

* Hans Cappelen: *Norske slektsvåpen*, Oslo 1969 (2. opplag 1976)
* H. L. Løvenskiold: *Heraldisk nøkkel*, Oslo 1978
* Poul Bredo Grandjean, *Dansk Heraldik*, København 1919, side 244
* Ottfried Neubecker: *Heraldik. Kilder, brug, betydning*, København 1979, særlig side 96-97 (oversatt og bearbeidet for Skandinavia av Nils G. Bartholdy)
* Carl-Alexander von Volborth: *Heraldry – Customs, Rules and Styles*, Dorset 1981
Trumb Turnberry, februar 2017.
**Turnberry** er et golf- og feriested ved kysten av ytre Firth of Clyde i sørvestlige Skottland. Det er lokalisert i South Ayrshire ved den revne kysten nær den historiske festningen Turnberry Castle hvor Skottlands konge Robert Bruce vokste opp. Den framstående bergknausøya Ailsa Craig er klart synlig mot sørvest. Golfstedet ble etablert i 1906 og hadde det offisielle navnet The Westin Turnberry Resort, men etter at det i 2014 ble kjøpt av Donald Trump har det endret navn til Trump Turnberry. Turnberry består av et fem-stjerners hotell, tegnet av arkitekten James Miller (1860–1947), utleiehus og -hytter, et stort kurbad, flere restauranter, samt tre golfbaner:

* *The Ailsa Course*, som har vært scene for The Open Championship fire ganger. Vinneren i 2009 var Stewart Cink, i 1994 Nick Price, i 1986 Greg Norman og i 1977 Tom Watson etter en berømt tvekamp med Jack Nicklaus.
* *The Kintyre Course*, med 18 hull.
* *The Arran Course*, med 9 hull.

Colin Montgomerie Links Golf Academy, en av verdens fremste skoler for linksgolf, holder også til på Turnberry.

Referanser
----------

1. ↑   «US property tycoon Donald Trump buys Turnberry resort», *BBC News*. 29. april 2014.
2. ↑   Carter, Iain (29. april 2014): «Turnberry: Donald Trump deal should not affect Open status», *BBC Sport*.

Eksterne lenker
---------------

* Offisielt nettsted Rediger på Wikidata

* (en) Turnberry Hotel – kategori av bilder, video eller lyd på Commons Rediger på Wikidata

Portal: Golf

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Turners syndrom** også kalt *X-monosomi* er en sjelden kromosomfeil. Den ble oppdaget i 1938 av Henry Turner. Den er medfødt, og rammer kun jenter. Ca. 1 av 2 500 jenter fødes med denne lidelsen. Det blir født ca. 5-10 jenter med Turners syndrom i Norge hvert år.

Feilen består i at ett av de to X-kromosomene mangler helt eller delvis i noen eller alle cellene. Et misdannet X-kromosom kan komme fra far eller mor. Denne feilen i arvestoffet oppstår mellom kromosomene som pasienten får fra morens eggcelle eller farens spermie og har innvirkning på enkelte deler av kroppen, spesielt hormoner. Diagnosen innebærer problemer under vekst og pubertet. Noen av de rammede cellene vil fungere helt, andre bare delvis, og noen er ikke i stand til å utføre sin oppgave i det hele tatt.

Etter fødselen kan det sees hevelse (*lymfødem*) på håndbak, fotrygg og på nakken. Det kan også konstateres unormalt bred brystkasse med uvanlig stor avstand mellom brystvortene. Jenter med Turners syndrom blir sjelden høyere en 1,40–1,50 meter. Overvekt er vanlig. Det er også vanlig med lavere hårfeste i nakken. Huden på siden av halsen kan sees som en fold som strekkes utover nedenfor ørene og utover mot skuldrene. Noen jenter med TS har lærevansker som spesielt omfatter aritmetikk og romforståelse. Intelligensen generelt er ikke dårligere enn hos jevnaldrende.

Turners syndrom regnes ikke som arvelig. De som har Turners syndrom føler seg ofte utenfor og annerledes, ofte føler de kanskje at det er mer i veien med dem enn det som faktisk er tilfellet. Noen kan ha nedsatte sosiale evner.

Diagnose
--------

Sikker diagnose kan bare stilles ved undersøkelse av kromosomene. Dersom X-kromosomet bare mangler i noen av cellene, kalles dette for en *mosaikktilstand*. Noen av pasientene med moderate forandringer kan først få diagnosen som del av en utredning omkring manglende pubertetsutvikling med uutviklede (dysgenetiske) eggstokker (gonadedysgenesi).

Behandling
----------

Fordi TS skyldes en feil på arvestoffet, finnes det ingen helbredende kur.
Veksten kan til en viss grad økes gjennom medisinering av veksthormoner, noe som vurderes i alderen 6–8 år. En slik medisinering avsluttes når skjelettets vekstsoner har lukket seg, noe som kan sees på epifysen.

Mange har for lite kjønnshormoner og utvikler derfor ikke bryster, eggstokker, vagina, og livmor normalt, men ved hormontilskudd kan mange fungere normalt.

Andre lidelser vanlig hos jenter med denne lidelsen
---------------------------------------------------

Jenter med TS har en større risiko for hjerte- og karsykdommer, og det viser seg at mange med Turners syndrom, har koarktasjon av aorta, en forsnevring av hovedpulsåren. Mellom 5 og 10% av barn født med TS har denne lidelsen.

Jenter med TS har i tillegg økt risiko for diabetes type 1, og mange får hjerteproblemer senere i livet. Turner-pasienter er også utsatt for sykdommer i skjoldbruskkjertelen, spesielt hypotyreose.

Eksterne lenker
---------------

* Turnersyndromforeningen i Norge

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** GND **·** LCCN **·** NDL **·** NKC
 |
***Turnaround*** er en norsk engelskspråklig thriller fra 1987, regissert av Ola Solum. Både norske og amerikanske skuespillere har roller i filmen og på rollelisten er bl.a. Anita Hegerland, Tim Maier, Doug McKeon og Eddie Albert.

Handling
--------

Filmen handler om tryllekunstneren Theo, som etter en forestilling blir involvert i en dramatisk bilulykke. En ungdomsgjeng kjører inn i bilen til Theo, som har med seg barnebarnet Ben og hans venninne Lorraine. De tvinges til å kjøre av veien og gjengen forsvinner i sin varevogn. Det ser ut som det blir med denne uhyggelige hendelsen og en uke senere holder Theo en julefest som ser ut til å bli vellykket. Så dukker den samme ungdomsgjengen uventet opp. De vandaliserer huset og ødelegger julefesten. Like plutselig som etter bilulykken forsvinner gjengen enda en gang ut i det blå og familien til Theo sitter skremt tilbake av disse hendelsene. Theo bestemmer seg for ikke å la seg knekke av disse pøblene og tar i bruk alle sine kunster og evner som tryllekunstner og magiker. Han vil forberede en magisk nyttårsaften for gjengen som de sent kommer til å glemme. På denne festen blir motorsykkelgjengen ofre for både tryllekunst og optisk illusjon.

Roller
------

* Doug McKeon
* Tim Maier
* Jonna Lee
* Gayle Hunnicutt
* Eddie Albert
* Anita Hegerland
* Jarl Goli
* Morten Rudå
* Ed Bishop
* Edward McClarty
* Ramon Sheen

Eksterne lenker
---------------

* (en) *Turnaround* på Internet Movie Database Rediger på Wikidata

* (no) *Turnaround* i Nasjonalbibliotekets filmografi Rediger på Wikidata

* (no) *Turnaround* hos Filmfront Rediger på Wikidata

* (sv) *Turnaround* i Svensk Filmdatabas Rediger på Wikidata

* (en) *Turnaround* på AllMovie Rediger på Wikidata

* (nl) *Turnaround* på MovieMeter Rediger på Wikidata

* (en) *Turnaround* på Rotten Tomatoes Rediger på Wikidata
* *Turnaround (film)* hos Filmweb
* filmklipp

Portal: Film
**TCM** (Turner Classic Movies) er en filmkanal som viser eldre svart/hvitt filmer på engelsk. TCM kan by på mange av de gamle kinosuksessene. Kanalen kan kun mottas med kabel-tv eller parabol.

Den nordiske utgaven, TCM Nordic, avviklet sine sendinger i Norge og Norden i 2017.

Historie
--------

Kanalen ble startet av Ted Turner som en del av hans kringkastingsystem 14. april 1994. Datoen ble valgt fordi det var hundreårsdagen for første offentlige filmframvisning i New York City.

Før TCM var etablert, var mange titler fra selskapets store bibliotek av filmer sendt med reklameavbrudd på TNT-kanalen sammen med Turners kontroversielle fargelagte svart-hvitt-klassikere som Malteserfalken. Men da TCM ble etablert i 1994, fulgte ikke fargeleggingen med over til den nye kanalen. Kanalen hevdet at den var uavbrutt, ufarget og reklamefri. I 1996 gikk TBS sammen med Time Warner og TCM og Warner Bros. kom under samme selskaps paraply. Da fikk kanalen tilgang til hele biblioteket til Warner Bross. I tillegg til å vise MGM og United Artists-filmer, viser kanalen også filmer under lisens fra Universal Pictures, Paramount Pictures, Twentieth Century Fox, og Columbia Pictures. Alt som Paramount gav ut før 1948 eies nå av NBC Universal, og Columbia er eid av Sony. 

Selskapet har hovedkontor i Techwood Campus i Atlanta, Georgia. Siden 1994 har Tom Karsch vært leder og styrets visepresident.

Referanser
----------

1. ↑  Hauger, Knut Kristian. «Tv-kjempe har stengt fem kanaler i Norge på to år». *kampanje.com* **(norsk)**. Besøkt 9. juni 2017.

Eksterne lenker
---------------

* (en) Offisielt nettsted Rediger på Wikidata

* (en) Offisielt nettsted Rediger på Wikidata

* (en) TCM logos – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** VIAF **·** LCCN **·** CiNii
 |
**Mesjera** er et utdødd språk i den østersjøfinske språkfamilien. Det ble tidligere ansett å være et mordvinsk eller et permisk språk. Pauli Rahkonen har foreslått på bakgrunn av toponymiske bevis at det var et permisk språk eller nært beslektet. Rahkonen's speculation has been criticized by Vladimir Napolskikh. Mesjera ble talt på det vestlige bankene av den midterste delen av elven Oka. Noen mesjera-talende ble trolig assimilert av Mishar-tatarene. Denne teorien er likevel omstridt.

De første skrevne russiske kildene som nevner dem er *Tolkovaya Paleya*, fra det 13. århundre. De er også nevnt i flere senere russiske krøniker fra perioden før det 16. århundre, og endog senere, i et av brevene til Andrey Kurbsky skrevet i andre halvdel av 1500-tallet, hvor han hevdet at språket i Mesjera-regionen er mordvinsk.

Referanser
----------

1. ↑  «Meshcherian». MultiTree. 22. juni 2009. Besøkt 13. juli 2012.
2. ↑  Aikio, Ante (2012). «An essay on Saami ethnolinguistic prehistory» (PDF). *Mémoires de la Société Finno-Ougrienne*. Helsinki, Finland: Finno-Ugrian Society. 266: 63–117.
3. 1 2  Rahkonen, Pauli (2009), «The Linguistic Background of the Ancient Meshchera Tribe and Principal Areas of Settlement», *Finnisch-Ugrische Forschungen* **60**, ISSN 0355-1253
4. ↑  «Вопросы Владимиру Напольских-2. Uralistica». Forum.molgen.org. Besøkt 13. juli 2012.
5. ↑  M. Z. Zekiyev Mişerler, Başkurtlar ve dilleri / Mishers, Bashkirs and their languages Arkivert 8. april 2014 hos Wayback Machine. Arkivert 2014-04-08 hos Wayback Machine. In *Türkiyat Araştırmaları Dergisi* 73–86
6. ↑  Мещера
**Meshuggah** er et band som stammer fra Umeå i Sverige (senere flyttet de sin base til Stockholm). Meshuggah kommer av det hebraiske ordet for *gal* eller *sinnssyk*.

Bandet oppsto i 1987 med blant andre Jens Kidman og Fredrik Thordendal som er de eneste som er resterende i bandet til dags dato[*når?*]. Bandet gav i 1989 ut sin første EP, som fikk tittelen «Psykisk Testbild». Denne utgivelsen var mer thrash metal-orientert enn deres senere utgivelser, og var meget inspirert av det amerikanske bandet Metallica.

Senere fikk Meshuggah en mer intrikat stil i sin oppbygning av sanger. De tok i bruk avanserte rytmemønstre som ble til ved hjelp av oddetallstaktarter, taktforskyvninger og ikke minst polymetrikk og polyrytmikk. Bandet begynte også å bruke gitarer med syv strenger og oppover. Oftest brukte gitaristene åttestrengs gitarer, med to mørkere strenger. Vanligvis utstyres slike gitarer med ekstrastrenger i tonene H og F#, men siden Meshuggah alltid hadde stemt sine instrumenter et halvt trinn ned, fortsatte de med det når de fikk 8-strengersgitarer. Derfor er de to mørkeste gitarstrengenne stemt A# og F. Bandet bruker en bassgitar som kun har fem strenger. Dette fører til at gitarene ligger i samme register som bassen, noe som gjør at bassen knapt høres. []

Heavy metal-sjangeren djent er inspirert av Meshuggah.

Nåværende[*når?*] medlemmer er Jens Kidman (vokal), Fredrik Thordendal (lead-gitar), Mårten Hagström (rytme-gitar), Tomas Haake (trommer) og Dick Lövgren (bass).

Diskografi
----------

**Album**

* *Contradictions Collapse* – (1991)
* *Destroy Erase Improve* – (1995)
* *Chaosphere* – (1998)
* *Rare Trax* – (2001)
* *Nothing* – (2002)
* *Catch 33* – (2005)
* *ObZen* – (2008)
* *Koloss* – (2012)
* *The Violent Sleep of Reason* – (2016)
* *Immutable* – (2022)

**EP-er**

* *Meshuggah* – (1989)
* *None* – (1994)
* *Selfcaged* – (1995)
* *The True Human Design* – (1997)
* *I* – (2004)

Eksterne lenker
---------------

* (en) Offisielt nettsted Rediger på Wikidata

* (en) Meshuggah – kategori av bilder, video eller lyd på Commons Rediger på Wikidata
* (en) Meshuggah på Apple Music Rediger på Wikidata

* (en) Meshuggah på Discogs Rediger på Wikidata

* (en) Meshuggah på MusicBrainz Rediger på Wikidata

* (en) Meshuggah på Encyclopaedia Metallum Rediger på Wikidata

* (en) Meshuggah på Spotify Rediger på Wikidata

* (en) Meshuggah på Songkick Rediger på Wikidata

* (en) Meshuggah på Last.fm Rediger på Wikidata

* (en) Meshuggah på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BBC Things **·** MusicBrainz **·** Discogs **·** AllMusic
 |
En tradisjonell turnike med en trepinne.
En **turnike** eller **turniké**, også kjent som **årepresse** eller **strammer**, er en gjenstand som brukes til avsnøring av blodforsyningen til et lem. Det kan være et stoffbånd, en gummislange, blodtrykksmansjett eller lignende. Formålet med en turnike er å komprimere en blødende vene eller arterie. Bruken av turnike er omduskutert.

Bruk
----

Bruk av turnike kan være nødvendig som førstehjelp når det er store blødninger i ekstremiteter (armer og bein). Det er en fordel at personellet som skal bruke turniketen har fått opplæring slik at den brukes med god effekt (stopper blødningen) og minimerer faren for skade på grunn av turniketen. Feil bruk av turnike kan blant annet resultere i nerveskader.

Turniket kan være nyttig for å stoppe kraftige blødninger i armer og bein, som for eksempel kan oppstå i trafikkulykker eller fra skuddskader.

Alternativer
------------

For personell uten opplæring eller når blødningene ikke er i ekstremitetene kan stapping noen ganger være et godt alternativ for å stoppe blødninger. For eksempel kan man bruke en enkeltmannspakke, som er en type sårbandasje som kan brukes til kompresjon og/eller stapping.

Se også
-------

* Førstehjelp, den første hjelpen som gis ved akutt skade eller sykdom
* Hårturnike, en hevelse oftest forårsaket av hår i sokker på babyer som tvinner seg rundt en tå og kan føre til manglende blodtilførsel og vevsdød

Referanser
----------

1. ↑  «Ordbøkene.no - Bokmålsordboka og Nynorskordboka». *ordbokene.no* **(norsk)**. Besøkt 28. mars 2023.
2. ↑  «Det Norske Akademis ordbok». *naob.no*. Besøkt 28. mars 2023.
3. ↑  snl.no
4. ↑  Delfi Arkivert 12. juli 2009 hos Wayback Machine. Portable Tourniquet System
5. ↑  «Skal turniké brukes i Norge?». *Ambulanseforum*. Besøkt 22. november 2022.

|  |  |
| --- | --- |
| Oppslagsverk/autoritetsdata | Encyclopædia Britannica
 |
**«Barndomshjemmet»** er en slagermelodi komponert av amerikaneren Paul Dresser. Den norske sangteksten er skrevet av Magnus Brostrup Landstad. Originalteksten til Dressers melodi bar tittelen «On the Banks of the Wabash, Far Away».

Landstad skrev sangteksten på begynnelsen av 1900-tallet. Han kalte den først for «Fjorden der hjemme». «Barndomshjemmet» er godt kjent i Sverige også, og er innspilt på en rekke plater med såvel norske som svenske artister.

Den norske versjonen er innspilt på platen *Frem fra Glemselen kap. 5* med Helge Borglund, og på *Frem fra Glemselen kap.20* med Anne Nørdsti. Sissel Kyrkjebø sang Barndomshjemmet i TV-programmet Husker du? på NRK i 1984, og sangen er også å finne på hennes cd *De beste, 1986–2006* fra 2006.

Referanser
----------

1. ↑  «M B Landstad – Norsk biografisk leksikon». *Store norske leksikon* **(norsk)**. Arkivert fra originalen 31. januar 2017. Besøkt 19. januar 2017.

Kilder
------

* *Viser på vandring*, av Per Johan Skjærstad, Aschehough 1978

Eksterne lenker
---------------

* Sissel Kyrkjebø fremfører *Barndomshjemmet* i Husker du? (1984)
Nick and Johnny, portion og løs
**Nick and Johnny** er et norsk snusmerke som produseres og markedsføres av Swedish Match. Snusmerket ble lansert i Norge i 2006, både i porsjon- og løsform. Snusmerket ble raskt populært, og året etter ble Nick and Johnny lansert i Sverige. Med denne lanseringen kom den første «sterk-snusen» fra Swedish Match. Da produktet kom på markedet, var dette den eneste «sterk-snusen» som fantes som løssnus i Norge. Senere kom både Skruf Stärk og nylig General Ekstra Sterk i løs form. Nick and Johnny inneholder ca. 40 % mer (11 mG) nikotin enn vanlig snus, og er blant annet tilsatt med lakrissmak.

Våren 2008 lanserte Swedish Match to nye varianter, Nick and Johnny East og West. Med denne lanseringen ble det introdusert en helt ny form på snusboksen, med en nyutviklet rektangulær snusboks. Året etter ble produksjonen av disse variantene lagt ned grunnet for liten etterspørsel.

Merker
------

* Nick and Johnny Løs (Lansert 2006)
* Nick and Johnny Original Portion (Lansert 2006)
* Nick and Johnny Black (Lansert 2009)(Byttet navn og farge til White 2010)
* Nick and Johnny Crushed Ice (Lansert 2011)
* Nick and Johnny Radical Red (Lansert 2012)
* Nick and Johnny Crushed Ice White (Lansert 2013)
* Nick and Johnny Green Spyke (Lansert 2013)
* Nick and Johnny White Heat (Lansert 2012)
* Nick and Johnny Captain Yankee/Americana (Lansert 2013)

**Tidligere merker**

* Nick and Johnny East (Lansert 2008, så opphørt 2009)
* Nick and Johnny West (Lansert 2008, så opphørt 2009)
* Nick and Johnny Black(byttet ut med White)

Referanser
----------

1. ↑  Nick & Johnny – et snus med mer kick Arkivert 19. november 2008 hos Wayback Machine.
2. ↑  Ny kraftig snus skreddersydd for Norge: Ekstrem forvandling for snusboksen Arkivert 19. november 2008 hos Wayback Machine.
3. ↑  Nick & Johnny East and West utgår Arkivert 7. september 2009 hos Wayback Machine.
**Ole Andreas Krogness** (født 23. mai 1886 i Trondheim, død 28. mai 1934 i Fana) var en norsk fysiker. Han arbeidet for etablering av et geofysisk institutt i Tromsø, og ledet instituttet 1918 til 1922. Han var ledende i det geofysiske forskningsmiljøet i Nord-Norge tidlig i det 20. århundre.

Tidlig liv og karriere
----------------------

Krogness var sønn av presten Ole Andreas Tangen Krogness (1832–1887) og hustru Christiane Augusta Lindeman (1850–1928).. Farfaren var politikeren Ole Andreas Krogness. Oldefar på morssiden var Ole Andreas Lindeman.

Han tok examen artium i 1904, og cand. real.-eksamen fra Universitetet i Oslo i 1912. Fra 1908 arbeidet han som assistent for Kristian Birkeland.

I juni 1912 ble han gift med Dagny Vegerd Guldberg, datter av legen Carl Johan Guldberg. De fikk fem barn. Datteren Synnøve, født i 1915, ble senere gift med økonomen Leif Holbæk-Hanssen.

Senere karriere
---------------

I 1912 ble Krogness ansatt som direktør for observatoriet på Haldde. Han flyttet dit med familien, og fikk i 1915 selskap av Olaf Devik med familie. Sammen foreslo de to opprettelsen av et geofysisk institutt i Tromsø, og de flyttet dit i 1918. Krogness ble leder for Værvarslinga i Nord-Norge fram til 1922. Han var styremedlem for Tromsø museum fra 1919 til 1923 og styreformann fra 1923 til 1928. *Komiteen for de Vitenskapelige Institusjoner i Tromsø* foreslo etableringen av et universitet samme sted.

Fra 1928 var han professor i jordmagnetisme og kosmisk fysikk ved Bergens Museum (nå Universitetet i Bergen). Stillingen var nyopprettet.

Han er tildelt ridderordenen av Æreslegionen og offisers grad av Italias kroneorden.

Referanser
----------

1. ↑   Asgeir Brekke (2002). «Ole Andreas Krogness». *Norsk biografisk ordbok* **(norsk)**. Kunnskapsforlaget.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Geni **·** VIAF
 |


)
Københavns slott, litografi fra 1698 av Carl Otto.
Christian IV i riddersalen på Københavns slott under Det store bilager. Stikket er en samtidig skildring og er den eneste gjengivelse av interiøret på Københavns slott som man kjenner til.
Københavns slott kort før rivingen i 1731.
**Københavns slott** var et slott på øyen Slotsholmen i det sentrale København.

Historie
--------

Det ble oppført på samme sted i København som Absalons borg hadde stått, kort tid etter at denne hadde blitt ødelagt.

Det store inngangstårnet, kjent som Blåtårn, ble brukt som fengsel. Christian IVs datter Leonora Christina Ulfeldt, gift med Corfitz Ulfeldt, satt fengslet der i 21 år. 

Slottet ble bygget om en rekke ganger og på begynnelsen av 1700-tallet endret Frederik IV det fullstendig. Ombyggingen var ikke vellykket, da vekten var for stor og for dårlig fordelt, slik at murene begynte å revne. Rundt 1730 besluttet Christian VI å rive det ned samt å bygge det første Christiansborg.

Ruinene
-------

Ruinene av Københavns slott ligger under Christiansborg slott, nærmere bestemt under slottsplassen. Ruinene ble funnet av arkeologer i 1902. 
De ble gravet ut i 1917 og det har vært offentlig adgang til dem siden 1924.

Eksterne lenker
---------------

* Eremit.dk Arkivert 14. februar 2007 hos Wayback Machine.
* Om ruinene hos Slots- og Ejendomsstyrelsen

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF
 |
**Ole Arnesen** (1803–1884) var en restauratør, jordbruker og delvis byoriginal i Oslo som regnes som opphav til navnet på parkområdet Ola Narr på Tøyen i Oslo.

Ole Arnesen var født i 1803 på gården Eidalen i Rukkedalen i Nes, Hallingdal. Hans far, Arne Olsen på Eidals Eie, var kjent under navnet *Arne Messingsmed*. Han deltok i svenskekrigen i 1814 og mistet sitt ene ben i slaget ved Matrand.

Ole Arnesen kom til Christiania hvor han ble ansatt som tjener hos stattholder Baltzar von Platen. Fru Hedvig Elisabeth von Platen skal ha vist stor interesse for Ole, og gikk ham stilling som sin private kammertjener. Som tjener skal han ha lagt seg opp penger. Det ble imidlertid krevet av ham at han måtte gå i silkebenklær og lakksko, enten han var i tjeneste eller hadde fri. Dette ble oppfattet som narraktig.

Etter sin tid hos stattholderen etablerte Arnesen seg en tid som høker på Vaterland, deretter startet han en restaurant med skiltet *Kun for honette Folk*, altså ærlige folk. Han la stadig tilside penger, og flyttet så til Tøyen. Her forpaktet han hele jordarealet til Det Kgl. Frederiks Universitet. Navnet Ole Narr ble således knyttet til Tøyen, hvor han bodde helt til den botaniske have skulle utvides, noe som tok halvparten av jorden hans. Arnesen bodde i 1865 i Tomtegata på Vaterland, og kjøpte senere en eiendom på Frogner og drev gårdsbruk der. Denne eiendommen tilsvarer dagens adresser Nordraaks gate 9-11, Tidemands gate 9-11 og 14-16.

Ole var gift to ganger. Først med enka Johanne Jensdatter (1794-183?) fra Norderhov, deretter fra 1835 med Ragnild Olsdatter (1810-?) fra Drøbak, som han fikk tre barn med: Anne Josefine, Hugoine og Adolf.

Referanser
----------

1. 1 2 3   Lokalhistoriewiki, lokalhistoriewiki.no[Hentet fra Wikidata]
2. ↑  Nielson, Haakon B. (1906-1981) (1968). *Kjentfolk og originaler i det gamle Kristiania*. Oslo: Cappelen. s. 48ff.
3. ↑  «Ola Narr på Frogner». *Kavringen; nr 33*. Frogner historielag. 2004. s. 23-24.

|  |  |
| --- | --- |
| Oppslagsverk/autoritetsdata | Lokalhistoriewiki **·** Historisk befolkningsregister
 |
For andre personer som heter Harry Storer, se Harry Storer (andre betydninger).

**Harry Storer sr.** (født 24. juli 1870 i Derbyshire, død 25. april 1908) var en engelsk fotballmålvakt og cricket-spiller. Han var faren til den tidligere landslagsspillen Harry Storer jr.

Storer spilte i *Ripley Town*, *Derby Midland*, *Gainsborough Trinity* og *Loughborough Town*, før han signerte for *Woolwich Arsenal*. (Ble til Arsenal i 1913). Han fikk sin debut 1. september 1894 mot Lincoln, og ble umiddelbart førstemålvakt for laget. Storer misset kun to kamper i 2. divisjon i sesongen 1894/1895. Sesongen etter spilte han også fast, til han ble suspendert for en disiplinær-sak i november 1895. Totalt spilte han 41 liga og cup kamper for London-klubben.

Siden Storer var uønsket av Arsenal, ble han hentet til Liverpool av managerne John McKenna og W. E. Barclay i desember 1895. Han fikk sin debut hjemme på Anfield 1. januar 1896 mot Manchester City i en kamp Liverpool vant 3–1. Han spilte de resterende elleve kampene og slapp kun inn åtte mål. Liverpool vant dermed 2. divisjon, og rykket dermed opp til den øverste divisjonen.

I sesongen 1897/1898 spilte han samtlige av Liverpools 35 kamper. Dette var det kun Thomas Cleghorn som gjorde det samme. (Se Statistikk om Liverpool FC for komplett tabell).

I sesongen 1898/1899 ble Storer byttet ut med Matt McQueen for to kamper. Senere i sesongen fikk Bill Perkins sjansen som bakerste mann på laget. Etter dette ble han kun reserve for Perkins. De neste to årene fikk han kun elleve kamper for de røde. Han forlot klubben i 1901.

Storer spilte også cricket for *Derbyshire County Cricket Club*. Han fikk seks kamper i sesongen i 1895.

Han døde av tuberkulose 25. april 1908, kun 37 år gammel.

Statistikk
----------

Kamper
------

* **1894-1895:** **Arsenal: Totalt kamper:** 41 kamper – 0 mål
* **1895-1901:** **Liverpool: Ligakamper:** 102 kamper – 0 mål
* **1895-1901:** **Liverpool: Totalt kamper:** 121 kamper – 0 mål

Medaljer
--------

* **1895/1896:** 2. Divisjon – Vinner.

Referanser
----------

Eksterne lenker
---------------

* Profil på LFChistory.net

|  |  |
| --- | --- |
| Oppslagsverk/autoritetsdata | Prabook
 |
Københavns Tekniske Skole, medieproduksjon, etterutdannelse, Julius Thomsens Gade 5, Frederiksberg
**Københavns Tekniske Skole** ble grunnlagt i 1843 og er Danmarks største tekniske skole. Det er innskrevet omkring 17 000 elever, kursister og studenter på Københavns Tekniske Skole, som har 750 medarbeidere og omsetter for 599 millioner i året (2006).

Historie
--------

Skolen ble grunnlagt av snekkermester Lasenius Kramp i 1843 som «Det tekniske Institut» og tilbød utdannelser innenfor samtlige håndverk. Instituttet ble drevet av Det tekniske Selskab som ble finansiert av statlige bidrag, fond, Haandværkerforeningen i København samt enkelte håndverkslaug. De første lokaler var i Læderstræde 26 i det indre København, og i de første årene hadde skolen hele 400 elever. I 1868 ble «Ny Haandværkerskole» grunnlagt, og allerede i 1876 ble skolen lagt sammen med Det tekniske Institut. 

Den nye institusjonen ble kalt «Det tekniske Selskabs Skole» og kunne den 1. oktober 1881 flytte inn i en for 475 000 kroner oppført ny statelig bygning i Ahlefeldtsgade, tegnet av Ludvig Fenger. Skolen ble støttet av staten (i 1924-25 med 281 000 kroner), av Københavns Kommune (med 141 400 kroner), av Frederiksberg Kommune (med 2 000 kr.) samt bidrag fra fagorganisasjoner, legater, personlige bidrag, så den samlede årsinntek i 1925 var rundt 650 000 kr. 

Elevantallet var i 1924-25 totalt 4104 som ble undervist, fire større og to mindre filialer. Siden 1910 var skolens forstander kaptein Paulli. I byer og landdistrikter utenfor København fantes til sammenligning i 1924 i alt 253 skoler med 24 970 elever. Undervisningen foregikk enten på dagtid, kveldstid eller kombinert, og var både av almendannende og faglig innhold. Driften av disse skolene kostet over 3 millioner kroner, hvorav staten ydet 1 220 846 kroner, mens mestre og elever i skolepenger betalte 507 191 kroner. Den tekniske undervisning ble ledet av professor Alfred Lütken.

I løpet av de neste 100 år ble flere skoler en del av instituttet, men enkelte ble også skilt ut, blant annet teknikumingeniøruddannelsene, som i 1963 ble overflyttet til Københavns Teknikum, liksom Skolen for Brugskunst ble opprettet i 1973. Skolens navn ble endret til Københavns Tekniske Skole i 1978, hvor Det tekniske Selskab ble nedlagt. I 2004 fusjonerte Københavns Tekniske Skole med AMU-Center København. Skolens gymnas heter Københavns Tekniske Gymnasium, mens de videregående utdannelser tilbys under navnet Københavns Erhvervsakademi.

Københavns Tekniske Skole er i dag plassert på ni adresser i Storkøbenhavn, og tilbyr over 40 erhvervsfaglige utdannelser samt en rekke korte og én mellemlang videregående utdannelse (bygningskonstruktør), skolen tilbyr også etterutdannelse innenfor 26 bransjeområder.

Eksterne lenker
---------------

* Københavns Tekniske Skoles nettsted (dansk)

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Nicki Sørensen** (født 14. mai 1975 i Herning) er en tidligere profesjonell, dansk landeveissyklist. Han syklet det meste av sin karriere for det danske laget Team Saxo Bank.

Han ble dansk mester i landeveisritt i 2003, 2008, 2010 og 2011, og har også en etappeseier i Vuelta a España 2005 og i Tour de France 2009.

Meritter
--------

1999
Lemvig Løbet
4. etappe, Rheinland-Pfalz Rundfahrt
2000
Lemvig-Holstebro-Lemvig
Sammenlagt, Circuit de Lorraine
1. etappe
Rund um Hanleite-Erfur
2002
20.-plass sammenlagt, Tour de France
2003
 Nasjonal Mester Landevei
2005
Grand Prix Cycliste la Marseillaise
18. etappe, Vuelta a España
7.-plass, Züri-Metzgete
2006
1. etappe (TTT), Vuelta a España
2007
 Nasjonal Mester Landevei
2009
12. etappe, Tour de France
2. etappe, Danmark Rundt
2010
 Nasjonal Mester Landevei
2011
 Nasjonal Mester Landevei
3.-plass, Giro del Friuli
2.-plass sammenlagt, Bayern rundt
2012
Gran Premio Bruno Beghelli

Referanser
----------

Eksterne lenker
---------------

* (en) Nicki Sørensen – kategori av bilder, video eller lyd på Commons Rediger på Wikidata
* (en) Nicki Sørensen – Olympedia Rediger på Wikidata

* (en) Nicki Sørensen – Sports-Reference (OL-resultater – arkivert) Rediger på Wikidata

* (en) Nicki Sørensen – UCI Rediger på Wikidata

* (en) Nicki Sørensen – ProCyclingStats Rediger på Wikidata

* (en) Nicki Sørensen – Cycling Archives Rediger på Wikidata

* (en) Nicki Sørensen – Cycling Quotient Rediger på Wikidata

* (en) Nicki Sørensen – CycleBase Rediger på Wikidata

* (en) Nicki Sørensen – TheSports.org Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Siegburg**, by i delstaten Nordrhein-Westfalen i det vestlige Tyskland, senter for kretsen Rhein-Sieg. Siegburg ligger ved elva Sieg nær utløpet i Rhinen, 10 km øst for den tidligere hovedstaden Bonn, som ligger på andre siden av Rhinen. 

Siegburg har 29 498 innbyggere (1. juli 2007), og hele bområdet på østbredden av Rhinen rundt Sieg har nærmere 125 000 innbyggere. Sammen med nabobyene Hennef og Sankt Augustin utgjør Siegburg i realiteten en betydelig forstad til Bonn.

Historie
--------

Arkeologiske funn tidfester de første bosetninger i Siegburg til tidlig jernalder (Hallstadt-alder), det vil si 1000-500 f.Kr. Omkring år 500 nådde Frankernes ekspansjon elven Sieg, og i løpet av ytterligere 500 år utviklet området seg til et viktig senter for keramikkproduksjon. Omkring år 800 ble den benediktinske klosterborgen St Michael reist i Siegburg, og 1060 inntok erkebiskop Hanno II av Köln byen og gjorde Kloster Siegburg til en teologisk senter som ga mild støtte til den keiservennlige og pave-skeptiske reformvebegelsen langs Rhinen på denne tiden. Köln var et ekspansivt erkebispedømme med stor stående hær og rett til å delta i keiservalg.

Siegburg omkring 1600.
Siegburg fikk toll- og myntrettigheter i 1069, og byrettigheter i 1182. Etter dette vokste byen gradvis fram som viktig senetr for keramisk industri. Byen blomsteret særlig på 1500-tallet, og stod imot spansk beleiring i 1588. Flere beleiringer på tidlig 1600-tall mislyktes også, med unntak av den svenskse okkupasjonen under trettiårskrigen, i 1628. Ti år senere var Siegburg åsted for i alt 19 offentlige hekseprosesser.

Etter hvert kom Siegburg under hertugdømmet Berg. I 1862 åpnet Tysklands første smalsporede jernbane i Siegburg, linjen ble i 1902 forlenget til Hennef. I 1886 fikk Siegburg et prøyssisk fengsel som fortsatt er et viktig spesialfengsel i Tyskland. Seks år senere åpnet flere statlige våpenindustrier i Siegburg, deriblant *Königliche Geschossfabrik* som under Første verdenskrig hadde om lag 20 000 ansatte. Ved slutten av Andre verdenskrig ble Siegburg intenst bombet av allierte styrker, og befridd av amerikanske tropper 10.april 1945, etter et par ukers harde kamper. Etter krigen var Siegburg tysk garnisonsby.

Referanser
----------

1. ↑  «Alle politisch selbständigen Gemeinden mit ausgewählten Merkmalen am 31.12.2018 (4. Quartal)». Statistisches Bundesamt. Arkivert fra originalen 10. mars 2019. Besøkt 10. mars 2019.
2. ↑   (på de) *Tysklands kommuneregister (4. kvartal 2022)*, Statistisches Bundesamt, 12. januar 2023, Wikidata Q116783074,

Eksterne lenker
---------------

* (de) Offisielt nettsted Rediger på Wikidata

* (en) Siegburg – kategori av bilder, video eller lyd på Commons Rediger på Wikidata

* (en) Siegburg – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNF **·** BNF (data) **·** SUDOC **·** NKC **·** GeoNames **·** MusicBrainz
 |
**Senter for integritet i forsvarssektoren** (**SIFS**) er et faglig uavhengig senter opprettet av Forsvarsdepartementet i 2012. Formålet er å være et kunnskaps- og kompetanse basert senter som fremmer godt styresett og profesjonell integritet, og å bidra til å etablere robuste integritetssystemer for dermed å redusere risiko for korrupsjon i forsvarssektoren. Senterets arbeid bygger på norsk lovverk og internasjonale standarder. De nasjonale Etiske retningslinjer for statstjenesten skal sikre profesjonell integritet gjennom å gi klare retningslinjer for tjenesteyting og myndighetsutøvelse. SIFS har ifølge Forsvarsdepartementet en ledende rolle for iverksetting av trening og utdannelsesplaner innen NATOs «*Building Integrity*» program. Senteret er en aktiv bidragsyter til norske integritetsprosjekter i Bosnia-Hercegovina, Kosovo og Montenegro, samt i Ukraina. 

Direktør i SIFS er Per Christensen. Senteret er samlokalisert med Institutt for forsvarsstudier.

Referanser
----------

1. ↑  Om SIFS, Senter for integritet i forsvarssektoren.
2. ↑  «Etiske retningslinjer for statstjenesten». *Regjeringen.no* **(norsk)**. 17. juli 2017. Besøkt 29. september 2017.
3. ↑  Noreg i ny leiarrolle i NATO, pressemelding, nr. 78/2013, Forsvarsdepartementet, 19. september 2013.

Eksterne lenker
---------------

* Offisielt nettsted Rediger på Wikidata
**Senter for geofysisk prognosering** (også **Centre for Geophysical Forecasting** og **SFI CGF**) er et senter for forskningsdrevet innovasjon (SFI) ved Norges teknisk-naturvitenskapelige universitet (NTNU). Senteret arbeider med geofysisk prognosering og bærekraftig utnyttelse av ressurser. Vertsinstitusjonen NTNU samarbeider med 11 forsknings- og bedriftspartnere i tillegg til offentlige partnere som Statens vegvesen, Bane NOR og NVE.

Senteret ble etablert i 2020 og ledes av professor Martin Landrø. Prosjektperioden utløper i 2028.

Referanser
----------

1. ↑  «Senter for forskningsdrevet innovasjon (SFI) - NTNU». *www.ntnu.no*. Besøkt 15. september 2021.
2. ↑  «Center for Geophysical Forecasting (CGF) - NTNU». *www.ntnu.edu*. Besøkt 15. september 2021.
3. ↑  «Centre for Geophysical Forecasting (CGF)». *Prosjektbanken - Forskningsrådet*. Besøkt 15. september 2021.

Eksterne lenker
---------------

* «Center for Geophysical Forecasting (CGF) - NTNU». *www.ntnu.edu* **(engelsk)**. Besøkt 15. september 2021.  *NTNUs informasjon om SFI CGF*

*
En **dummyload** er en elektrisk motstand som har en verdi som samsvarer med den karakteristiske linjeimpedansen til transmisjonslinjen man bruker i et radiosystem – normalt 50 ohm. I tillegg til den elektriske motstanden selv har den vanligvis store kjøleribber for å kunne motta stor effekt og avgi det som varme. Man spesifiserer dummyloaden med maks kontinuerlig effekt og maks frekvens.

Man bruker en dummyload for å simulere en perfekt antenne terminert i enden av en matekabel. Siden den elektriske motstanden er den samme som linjeimpedansen vil det ikke være noen reflektert bølge som man ellers vil få for alle andre laster. Man kan dermed teste en radiosender uten fare for at den skades av feil last. Effekten som blir generert av radiosenderen vil i all hovedsak ende opp som varme i dummyloaden i stedet for radiobølger, og det muliggjør derfor testing av radiosenderen uten å faktisk sende ut radiobølger i lufta.

Referanser
----------

1. ↑  «What are dummy loads and How are they used?». *Engineering and Component Solution Forum - TechForum │ Digi-Key* **(engelsk)**. 26. juni 2020. Besøkt 18. desember 2020.

Se også
-------

* Karakteristisk impedans
* Mateimpedans
**Qi** (kinesisk: 杞; pinyin:  *Qǐ Xiàn*) er et fylke i provinsen Henan i Folkerepublikken Kina. Det er underlagt byprefekturet Kaifeng.

Befolkningen er 1 031 425 (1999).

Kulturminner
------------

Det neolittiske Lutaigang-funnstedet (鹿台岗遗址, *Lutaigang yizhi*) be i 2006 tilføyd på Folkerepublikken Kinas liste over kulturminner.

Historie
--------

Det lille riket Qi under Shangdynastiet lå her.

Under Han-dynastiet tilsvarte området prefekturet Yu i kommanderiet Chenjiu.

Samferdsel
----------

Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.

Fotnoter
--------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Senter for molekylærbiologi og nevrovitenskap** var et senter for fremragende forskning ved Universitetet i Oslo (UiO) og Rikshospitalet, Oslo universitetssykehus. Senteret ble etablert i 2003 med finansiering for en tiårsperiode av Norges forskningsråd, og ble avsluttet i 2013. Senterledere var professor Ole Petter Ottersen (2002-2009) og professor Tone Tønjum (2009-2013).

Senterets mål var å ta en ledende rolle i utforskningen av hvilken betydning mekanismer for DNA-reparasjon og genomvedlikehold har for å forhindre nevrologiske sykdommer og aldring av hjernen.

Senteret bestod av 11 forskningsgrupper hvorav fem er knyttet til Mikrobiologisk avdeling ved Rikshospitalet, Oslo universitetssykehus, fem er knyttet til Institutt for medisinske basalfag ved UiO, og en er knyttet til Institutt for molekylær biovitenskap (IMBV) ved UiO. Totalt er nærmere 200 personer tilknyttet senteret.

Hvert år utgikk det flere doktorgrader fra senteret og forskerne ved senteret fikk publiseret en rekke vitenskapelige publikasjoner. Dessuten arrangerte senteret vitenskapelige møter, seminarer og kurs. Senterets engelske navn var *Centre for Molecular Biology and Neuroscience* (CMBN).

Eksterne lenker
---------------

* Senter for molekylærbiologi og nevrovitenskap

Portal: Oslo
**Oslo Cancer Cluster** (OCC) er en non-profit forsknings- og næringsklynge innen kreft. Klyngen har som mål å akselerere utviklingen av ny kreftbehandling og diagnostikk – til det beste for kreftpasientene. Oslo Cancer Cluster ble etablert i 2006, og er et Norwegian Centre of Expertise (NCE).

Kreftforskningsmiljøet som Oslo Cancer Cluster er en del av, har vokst fram rundt Rikshospitalet, Radiumhospitalet, Oslo-regionens to universiteter, bedrifter og kunnskapsaktører. I juli 2008 ble Oslo-regionen og Oslo Cancer Cluster utnevnt av tidsskriftet Genome Technology til å være et av verdens beste fagmiljøer for forskning innen bioteknologi.

I 2019 har Oslo Cancer Cluster rundt 90 medlemmer som representerer hele verdikjeden fra forskning til industri. En av hovedprioriteringene til klyngens medlemmer er å sikre pasienter rask tilgang til nye medisiner og diagnostiske verktøy under utprøving. Oslo Cancer Cluster arrangerer seminarer og møter for å bedre samarbeid, bygge nettverk og dele informasjon, kompetanse og erfaring.

Oslo Cancer Cluster ligger i Oslo Cancer Cluster Innovasjonspark (OCCI) sammen med Ullern Videregående skole, Kreftregisteret, deler av Oslo universitetssykehus og rundt 30 bedrifter i Oslo Cancer Cluster Incubator. Samarbeidet mellom Oslo kommune og Oslo Cancer Cluster skal knytte grunnutdanning sammen med forskning, høyere utdanning og bedrifter. Det skolefaglige samarbeidet startet i 2009 og ble utvidet da klyngen og skolen kom sammen i den nye innovasjonsparken, som ble åpnet av statsminister Erna Solberg 24. august 2015.

Oslo Cancer Cluster har også prosjekter innen blant annet immunterapi, presisjonsmedisin, kliniske studier og EUs Horisont 2020 om innovasjon innen persontilpasset medisin.

Daglig leder i Oslo Cancer Cluster er Ketil Widerberg og styreleder er Øyvind Kongstun Arnesen.

Referanser
----------

1. ↑  «Norwegian Centres of Expertise». Besøkt 10.09.2018.
2. ↑  Nærings- og handelsdepartementet. «Et nyskapende og bærekraftig Norge». *St.meld. nr. 7 (2008–2009)* **(norsk)**. Regjeringen.no. Besøkt 08.08.2013.
3. ↑  Ullern videregående skole (20.02.2018). «Skolefaglig samarbeid». Oslo Kommune. Besøkt 10.9.2018.
4. ↑  Elisabeth Breien Ellingsen (24.8.2015). «Erna Solberg åpnet innovasjonspark». Siva. Besøkt 10.9.2018. «Kreftforskning, biotekbedrifter, legemiddelindustri og Ullern videregående skole integreres i Oslo Cancer Cluster Innovasjonspark som åpnet i dag.»

Eksterne lenker
---------------

* Oslo Cancer Cluster

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon
 |
**Herbert Müller** (født 2. august 1904, død 9. desember 1966) var en tysk landhockeyspiller som deltok i de olympiske leker 1928 i Amsterdam.

Müller vant en olympisk bronsemedalje i landhockey under OL 1928 i Amsterdam. Han var med på det tyske laget som kom på tredjeplass i landhockeyturneringen bak India og Nederland. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turnering og den ble spilt i perioden 17. til 26. mai. Tyskland ble nummer to sin gruppe og møtte Belgia som ble nummer to i den andre gruppen. Bronsefinalen, som ble spilt 26. mai 1928 på Olympiastadion i Amsterdam med 23 400 tilskuere, vant Tyskland med 3-0. Müller spilte alle fire kampene i OL-turneringen og scoret to mål.

OL-medaljer
-----------

* Sølv 1928 Nederlands flagg Amsterdam - Bronse i landhockey Tysklands flagg Tyskland.

Eksterne lenker
---------------

* (en) Herbert Müller – Olympedia Rediger på Wikidata

* (en) Herbert Müller – Sports-Reference (OL-resultater – arkivert) Rediger på Wikidata

* (en) Herbert Müller – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |